ĐAKOVAČKI VODOVOD d.o.o.

BANA JELAČIĆA 65

ĐAKOVO

OIB: 04829242916

Đakovo, 03.09.2021.

Temeljem članka 28. stavak 1. Zakona o vodnim uslugama (Narodne novine 66/19) i članka 34. Društvenog ugovora o preoblikovanju Poduzeća komunalne djelatnosti „Đakovački vodovod“ javnog poduzeća u društvo s ograničenom odgovornošću, i usklađenju općih akata i temeljnog kapitala sa Zakonom o trgovačkim društvima, objavljuje

**JAVNI NATJEČAJ**

**ZA ZASNIVANJE RADNOG ODNOSA NA ODREĐENO VRIJEME**

POSLODAVAC: Đakovački vodovod d.o.o., Bana Jelačića 65, Đakovo

Naziv radnog mjesta: strojar-električar II grupe

Broj izvršitelja: Dva (2)

Organizacijska cjelina: Odjel odvodnje

Vrsta zaposlenja: Na određeno vrijeme

Stupanj stručne spreme: SSS i KV radnik strojarskog ili elektro smjera

Posebna znanja: položen vozački ispit B kategorije,

poznavanje rada na računalu

Posebna ovlaštenja: ispunjavanje zdravstvenih uvjeta sukladno odredbama i važećim propisima

Radno iskustvo: 2 godina radnog iskustva na odgovarajućim poslovima

Trajanje probnog rada: 1 mjesec

Kratak opis radnog mjesta:

|  |
| --- |
| * radi i dežura na crpnim stanicama prema rasporedu |
| * radi na signalnim uređajima te crpi popravak dotrajalih dijelova sklopki, osigurača i strujnih transformatora |
| * prema potrebi obavlja popravak elektroinstalacija unutar poduzeća |
| * prema potrebi radi na montaži, demontaži i reviziji postrojenja i uređaja na crpnim stanicama |
| * evidentira ispravnost crpnih stanica, klorinatorskih stanica i agregata |
| * obavezno koristi HTZ opremu i održava čistoću postrojenja |
| * odgovara za provedbu poslova i radnih zadataka iz djelokruga svog opisa poslova |
| * obavlja i druge poslove po nalogu neposrednog rukovoditelja u skladu s djelokrugom rada, pravila i standarda struke |
| * za svoj rad odgovara neposrednom voditelju, rukovoditelju i direktoru |

Obrazac za prijavu nalazi se na web stranici Đakovačkog vodovoda d.o.o. [www.dj-vodovod.hr](http://www.dj-vodovod.hr) uz koji su kandidati dužni priložiti:

* životopis s navedenim dosadašnjim radnim iskustvom (ukoliko ga kandidat ima)
* dokaz o stečenoj stručnoj spremi (presliku svjedodžbe)
* identifikacijska isprava (preslika)
* važeća vozačka dozvola (preslika)
* dokaz o ukupnom radnom iskustvu (elektronički zapis ili potvrda Hrvatskog zavoda za mirovinsko osiguranje - ne stariji od mjesec dana u trenutku podnošenja prijave)
* dokaz o radnom iskustvu ostvarenom na odgovarajućim poslovima u trajanju od najmanje jedne (1) godine, koji sadrži vrstu poslova koju je kandidat obavljao, vrstu stručne spreme tih poslova i razdoblje u kojem je obavljao te poslove (preslika ugovora, rješenje ili potvrda poslodavca), a koje je evidentirano u elektroničkom zapisu Hrvatskog zavoda za mirovinsko osiguranje
* dokaz da poznaje rad na računalu-preslika potvrde/svjedodžbe/certifikata o položenom tečaju informatike ili vlastoručno potpisana izjava da poznaje rad na računalu
* potvrdu (uvjerenje) da protiv kandidata nije u tijeku istražni postupak, nije podignuta optužnica koja je postala pravomoćna i nije izrečena nepravomoćna osuđujuća presuda za kaznena djela za koja je predviđena novčana kazna ili kazna zatvora ili e-uvjerenje (u slučaju da je kandidat podnio zahtjev u elektroničkom obliku preko korisničkih stranica Ministarstva pravosuđa); (ne starije od mjesec dana u trenutku podnošenja prijave)
* uvjerenje specijaliste medicine rada da kandidat može obavljati poslove radnog mjesta, obzirom da se isti sastoji od dugotrajnog hodanja, stajanja i povremenog dizanja teških tereta

Obrazac za prijavu kandidati su obvezni popuniti i vlastoručno potpisati.

Urednom prijavom smatra se ona koja sadrži vlastoručno potpisan obrazac za prijavu s upisanim traženim podacima i priloge navedene u javnom natječaju.

Kandidati koji nisu podnijeli pravodobnu ili potpunu prijavu ili ne ispunjavaju formalne uvjete iz javnog natječaja, ne smatraju se kandidatima u postupku javnog natječaja, o čemu im se dostavlja pisana obavijest u kojoj se navode razlozi zbog kojih se ne smatra kandidatom.

Kandidatom će se smatrati osoba koja podnese pravodobnu i potpunu prijavu te ispunjava tražene uvjete.

Isprave se prilažu u neovjerenoj preslici, a prije izbora kandidata će se predočiti izvornike isprava ili javnobilježničke kopije. U slučaju nepodnošenja ili nepravodobnoga podnošenja izvornika ili javnobilježnički ovjerenih fotokopija isprava – poslodavac će isključiti (diskvalificirati) takvog kandidata.

NAPOMENA: Ako pristupnik ostvaruje pravo prednosti pri zapošljavanju prema posebnom zakonu, dužan je u prijavi na natječaj pozvati se na to pravo i priložiti isprave s kojima dokazuje navedene statuse. Prednost se u odnosu na ostale pristupnike ostvaruje samo pod jednakim uvjetima.

1. Kandidat može ostvariti prednost pri zapošljavanju sukladno članku 9. Zakona o profesionalnoj rehabilitaciji i zapošljavanju osoba s invaliditetom (NN157/2013, 152/2014, 39/2018, 32/2020)

* u prijavi na natječaj dužan je pozvati se na to svoje pravo te priložiti sve dokaze o ispunjavanju traženih uvjeta, kao i dokaz o utvrđenom statusu osobe s invaliditetom.

1. Kandidat može ostvariti prednost pri zapošljavanju sukladno članku 102. Zakona o Hrvatskim braniteljima iz Domovinskog rata i članovima njihovih obitelji (NN 121/2017, 98/2019).

* Poveznica za stranicu Ministarstva hrvatskih branitelja na kojoj su navedeni dokazi potrebni za ostvarivanje prava prednosti pri zapošljavanju je:

<https://branitelji.gov.hr/zaposljavanje843/843>.

1. Kandidat može ostvariti prednost pri zapošljavanju sukladno članku 48. f Zakona o zaštiti vojnih i civilnih invalida rata (Narodne novine, br. 33/92, 77/92, 27/93, 58/93, 2/94, 76/94,

108/95, 108/96, 82/01, 103/03, 148/13 i 98/19)

* uz prijavu na natječaj dužan je pored dokaza o ispunjavanju traženih uvjeta, priložiti i rješenje odnosno potvrdu iz koje je vidljivo spomenuto pravo.

Adresa za prijavu i rokovi

Natječaj se objavljuje na službenoj stranici [www.dj-vodovod.hr](http://www.dj-vodovod.hr) Prijavu na natječaj kandidati moraju dostaviti na adresu Poslodavca:

ĐAKOVAČKI VODOVOD d.o.o., Bana Jelačića 65, 31 400 Đakovo,

s naznakom Natječaj za radno mjesto: „strojar-električar II grupe“

Na natječaj se mogu javiti osobe oba spola.

Riječi i pojmovi koji imaju rodno značenje korišteni u ovom Javnom natječaju odnose se jednako na muški i ženski rod bez obzira jesu li korišteni u muškom ili ženskom rodu.

Javni natječaj je otvoren od 03. rujna 2021. do 10. rujna 2021. godine što je krajnji rok podnošenja prijave.

Nepotpune, nepravodobne i neuredne prijave neće se razmatrati.

Obavijest o ishodu natječaja, objava i čuvanje osobnih podataka

Poslodavac zadržava pravo izbora između više kandidata koji ispunjavaju uvjete za zasnivanje radnoga odnosa.

Poslodavac zadržava pravo provesti testiranje između prijavljenih kandidata u svrhu ocjene kvalitete kandidata koji udovoljavaju uvjetima za zasnivanje radnoga odnosa. Kandidatima koji zakasne na testiranje neće se dopustiti pristupanje testiranju. Obavijesti o vremenu i mjestu testiranja kandidata objavit će se na internet stranici Đakovačkog vodovoda <http://www.dj-vodovod.hr/>.

Poslodavac zadržava pravo od odabranih kandidata tražiti potpisivanje izjave o nepostojanju zapreka za zasnivanje radnog odnosa i izjave o nepostojanju sukoba interesa s djelatnošću Đakovačkog vodovoda d.o.o..

Najkasnije 60 dana od zadnjeg dana roka za podnošenje prijava kandidati će biti obaviješteni o ishodu natječaja na način da će se rezultati natječaja dostaviti elektroničkom poštom kandidatu ili pismeno na adresu prebivališta, a koju su kandidati naveli u prijavi na Natječaj.

Pismena obavijest o ishodu postupka sadržavat će ime i prezime kandidata koji je ostavio najveći broj bodova u selekciji, ime i prezime kandidata kojem se obavijest dostavlja, naznaku o prednosti pri zapošljavanju ukoliko netko od kandidata ostvaruje pravo na tu prednost, te broj i redoslijed ostvarenih bodova u selekciji svih kandidata na način da će se ime i prezime ostalih kandidata šifrirati radi zaštite osobnih podataka.

Pristanak na prikupljanje i obradu podataka, smatra se da su kandidati dali prijavom na natječaj, te će se koristiti isključivo u tu svrhu.

Osobni podaci kandidata (osim odabranog/ih kandidata) i dokumentacija prikupljena rijekom javnog natječaja brišu se u Društvu nakon proteka 6 mjeseci od dostave rezultata natječaja.

Pravo na uvid i prigovor

Pravo uvida u natječajnu dokumentaciju imaju kandidati koji su pristupili intervjuu i koji su obaviješteni o rezultatima natječaja putem elektroničke pošte ili pismeno na adresu prebivališta kandidatu i to u roku od 2 dana od dostave rezultata, a pravo podnošenja prigovora na dostavljene rezultate u roku od 3 dana od dana dostave rezultata.

Poslodavac zadržava pravo poništiti natječaj ili ne prihvatiti niti jednu ponudu za zaposlenje. Obavijest o poništenju natječaja ili neprihvaćanju niti jedne ponude se objavljuje na internet stranici Đakovačkog vodovoda <http://www.dj-vodovod.hr/>.

Za dodatne informacije u vezi natječaja kandidati se mogu obratiti na telefon 031/813-564.